
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S K A 

R J E Š E N J E

Trgovački sud u Zadru, OIB:39670464653, po sutkinji Ani Markač, u stečajnom postupku nad dužnikom AGRO DALMACIJA d.o.o., Šibenik, Velimira Škorpika 29, OIB:66702267357, dana 8. veljače 2017. 

r i j e š i o  j e

	Dopunjuje se rješenje ovog Suda poslovni broj 2 St-484/16-8 od 31. siječnja 2017. na način da se iza točke VII. dodaje točka VIII. koja glasi: 
	"Nalaže se Financijskoj agenciji da naloži banci prijenos zaplijenjenog predujma u iznosu od 5.000,00 kuna na račun Trgovačkog suda u Zadru broj HR4323900011300000857, model plaćanja 05, s pozivom na broj 221-484-2016". 

Obrazloženje

	Trgovački sud u Zadru pod poslovnim brojem 2 St-484/16-8, dana 31. siječnja 2017. donio je rješenje kojim je otvorio skraćeni stečajni postupak nad uvodno označenim dužnikom (toč. I.) dok je u toč. III. istog rješenja zaključio skraćeni stečajni postupak nad predmetnim dužnikom, a sve sukladno odredbama čl. 431. Stečajnog zakona (Narodne novine broj 71/15). 	
	Međutim, predmetnim rješenjem od 31. siječnja 2017. Sud je propustio odlučiti o zaplijenjenim novčanim sredstvima dužnika u iznosu od 5.000,00 kn na ime predujma za namirenje troškova stečajnog postupka, a koja su istome zaplijenjena sukladno čl. 112. st. 5. Stečajnog zakona.
	Uzimajući u obzir naprijed navedeno, a sukladno odredbi čl. 112. st. 6. Stečajnog zakona, koja propisuje da će rješenjem o otvaranju stečajnog postupka nad dužnikom pravnom osobom, Sud naložiti Financijskoj agenciji da naloži banci prijenos zaplijenjenog iznosa predujma na račun Suda, to je Sud ovim rješenjem ispravio navedeni propust.

U Zadru 8. veljače 2017.  

					                      Sutkinja
		Ana Markač

UPUTA O PRAVNOM LIJEKU:
Protiv ovog rješenja dopuštena je žalba, koja se podnosi putem ovog suda za Visoki trgovački sud Republike Hrvatske u 2 (dva) primjerka u roku od 8 (osam) dana od prijema rješenja, odnosno od isteka osmog dana od dana objave na e-oglasnoj ploči suda.



DNA:
1. Stečajnoj upraviteljici 
1. Stečajnom dužniku 
1. FINA, Regionalni centar Split, Podružnica Šibenik
1. e-Oglasna ploča suda
1. U spis 
